આજકાલ રજનીકાંત સાથે પોતાની આવનારી ફિલ્મ 2.0 ને લઈને છવાયેલો અક્ષય કુમાર અન્ય એક કારણથી પણ મીડિયામાં ખૂબ ચર્ચામાં છે. તેનો શો ‘ધ ગ્રેટ ઈન્ડિયન લાફ્ટર ચેલેન્જ’માં કો-જજ બનેલી મલ્લિકા દુઆ સાથે ચાલી રહેલો તેનો વિવાદ વધી રહ્યો છે. આ વિવાદમાં અક્ષયની 5 વર્ષની પુત્રી નિતારાને પર પણ ટિપ્પણી થઈ રહી છે. પરંતુ હવા આ મામલે ટ્વિંકલ પતિ અક્ષય કુમારના બચાવમાં ઉતરી છે અને તેણે ટ્વીટર પર એક પોસ્ટ શેર કરી છે.